Sudan

{{Infobox de Zeografia pułìtega
|nomeCorrente = Sudan - 50px
|nomeCompleto = Republica del Sudan
|nomeUfficiale =  جمهورية السودان, Jumhuriyat as-Sudan
|linkBandiera = Flag of Sudan.svg
|paginaBandiera = Bandiera del Sudan
|linkStemma = Emblem of Sudan.svg
|paginaStemma = Stemma del Sudan
|linkLocalizzazione = sudan (orthographic projection) highlighted.svg|
|linkMappa = Su-map.png
|motto = Al-Nasr Lana Tradusion: "Ła vitoria ła xe nostra"
|lingua = arabo
|capitale = Khartum
|capitaleAbitanti = 1.974.780
|capitaleAbitantiAnno = 2005
|governo = giunta miłitare
|presidente = Omar Hassan Ahmad al-Bashir
|primoMinistro = Omar Hassan Ahmad al-Bashir
|indipendenza = 1° de genaro 1956
|ingressoONU = 12 de novenbre 1956
|superficieTotale = 1 886 068
|superficieOrdine = 16
|superficieAcqua = 5,18
|popołasioneTotale = 39 148 162
|popołasioneAnno = 2004
|popołasioneOrdine = 32
|popołasioneDensita = 15
|continente = Africa
|orario = UTC +2
|valuta = sterlina sudanexedal 9 de genaro 2007
|PIL= 84 755
|PILValuta= $
|PILAnno= 2005
|PILOrdine= 62
|PILprocapite= 2 522
|PILprocapiteValuta= $
|PILprocapiteAnno= 2005
|PILprocapiteOrdine= 133
|HDI= 0,516 (medio)
|HDIAnno= 2004
|HDIOrdine= 141
|energia =  
|tld = .sd
|telefono = +249
|targa = SUD
|inno = نحن جند للہ جند الوطن, 'Nahnu Jund Allah Jund Al-watan"A semo ł'exercito de Dio e deła nostra tera"
|festa = 1° de genaro
|note =  
}}
El Sudan, ufisialmente, ła Republica del Sudan (in arabo جمهورية السودان الديموقراطية) el xe on Stato de la Africa oriental, inte el Corno d'Africa.
El confina co ł'Egito a nord, ła Łibia a nordovest, el Ciad a ovest, ła Republica Sentrafricana a sudovest, el Sud Sudan a sud, ł'Etiopia a sudest e ł'Eritrea a est; el se afacia sol Mar Roso a nordest.

 Etimołozia 
El nome del Sudan vien da l’arabo Bilad es Sudan, che vol dire "paexe de i neri".
Bisogna parò tegnar conto che sudan, in arabo, ga anca el significà de "sciavo": el Sudan xe sempre stà un serbatoio de s-ciavi par i marcati de l’Arabia e del Maghreb.

 Zeografia 

El ga na superfisie de 1 886 068 km²En termine de superficie el jera el Stato pì grando del continente african prima de l'independensa del Sud Sudan..

Ghe xe qualche montagna al confin con l’Uganda.

Tuto el Sudan fa parte del bacin idrografico del Nilo. El Nilo entra inte el Sudan a Nimul, al confin con l’Uganda; el forma le paludi del Sudd e riceve le acque del Nilo Azuro a Khartoum; el riva al confin con l’Egito traversando la Nubia.
La costa l’è longa sirca 600 km.

El nord del Sudan l’è desertico, mentre el sud ga savane e foreste.

 Storia 

 Antighità 
Da ricatamenti archeologici se sa che el Sudan xe sempre stà abità da i tempi preistorici.

El Sudan l’è nomenà ne la Bibia col nome de Kush.
El regno de la Nubia, inte el sud de l’Egito e el nord del Sudan de ancò, xe stà un regno potente. I Nubiani gavea acetà la cultura egizia, e i xe stà lori a reconquistar l’Egito dop che i Hyksos, popołasion semita de la Assiria, gavea ocupà el baso Egitoel nord de l’Egito. La Nubia xe el vero paexe de le piramidi, ghe ne a bizefe.

I romani no ga mai ocupà el Sudan, ma i ga mandà de i grupi de esploratori che i ze arivà in tel nord de l’Uganda e ga lassà na descrizion de le paludi del Sudd.

Inte el III e IV secolo d.C. el cristianesimo xe rivà in Sudan, portà da misionari del nord Africa e del Medio Oriente.
I regni de Makuria, Nobatia e Meroe i ga acetà ła nova fede e oncora ancùo se pol vedar i restiI ricatamenti i xe stà fati da l’Università de Varsavia e dal riceratore veronexe Giovanni Vantini. de le cexe e dei palazi de sti re.

Inte el 640, quando i arabi i ga tentà de conquistar el Sudan, i re cristiani ga resistio. El condotier Abdallah ibn Saad no l’è stà bon de vinsar e ga sotoscrito un tratato de pace che xe resistìo fin al 1275.

Inte el 1276, i Mameluchi che controlaa l’Egito i ga atacà la Nubia n’antra olta conquistando Dongola, la cavedal de Makuria. I arabi ie entrà inte el nord del Sudan, ma no ga podesto andar in tel sud parchè ghera la mosca tse-tse che ghe dava problemi a le bestie.

 Modernità 
Inte el 1820, l’Egito atacò n’antra olta el Sudan par sicurarse el marcà dei sciavi.

I misionari catoleghi ga tentà varie olte de far rinascar la fede cristiana in tel nord, ma i no ghe mai reussidi.
Nei ani cinquanta del 1800, i misionari veronexiTra lori ghera anca Daniele Comboni che sarà el fondator de i misionari comboniani che tanto ga laorà inte el Sudan. del don Nicola Mazza ie riussìi a ndar in tel sud.

Inte el 1882 Muhammad ibn Abballa se dichiarò el Mahdiche vol dir "mesia" e ga conquistà tuto el nord del Sudan. Dopo verghe conquistà Khartoum, el Mahdi xe morto zoino.
El so sucesor, Khalifa, ga governà el Sudan fin che i inglexi ie riussìi a vinsar la bataglia de Omdurman (1898).

Co sta vitoria, i inglexi ga ciapà el controlo del paexe. Nominalmente i lavoraa co i egisiani, ma i veri paroni iera lori.
I inglesi gavea na regola: divide et impera''in latin "dividi e comanda", anca in Sudan, i inglexi ga diviso el paese in zone de influenza. I permetea el lavoro de i misionari, catoleghi e protestanti, inte el sud, sora-de-tuto par far scole e svilupar la zona. Ma i europei no podea lavorar libaramente al nord.

 Indipendensa 
El Sudan xe divantà indipendente inte el 1955.

Subito dopo, el sud ga scominzià la prima guerra civile ciamada de i Anya Nya dal nome de uno de i movimenti separatisti del sud parche i sudisti no volea star soto el nord, ma partecipar a la vita del paese in modo paritario ai musulmani. Inte el 1964, el governo musulmano del nord ga espulso tuti i misionariI xera quasi tuti comboniani, tanti dal Veneto. che lavoraa al sud.
Inte el 1969, Gaafer Mohamed Nimeiri ga fato un colpo de Stato sostenù da i comunisti.
Sta guera andò vanti fin al 1972, quando el acordo de Addis Abeba fu firmà dai i rapresentanti del sud e del nord.

La paxe no la andò vanti par tanto. Nimeiri l’era un ditator che volea impor la lege islamica su tuti, anca i cristiani; no ghera gnanca libartà de stampa e de movimento.

Inte el 1983, i soldai del sud che stava a Bor ga fato un amutinamento, scominsiando la seconda guera civil.Pi de do milioni de persone xe morte par colpa de la guera. El leader del sud xera John Garang che ga guidà la revolta fin a la fin del 2004.
Inte el 1989 co un colpo de Stato, el soldà Omar Hassan Ahmed el-Bashir el ga asunto el governo. El-Bashir ga continuà con la pułìtega de oprexion de le popołasioni marginali.

Dal 2003 la guera del governo la va anca contro el Darfurna region granda na volta e meza l’Italia.
El governo central paga i i milisiani arabi janjaweed par copar la gente e distruzar i vilagi del Darfur. La comunità islamica no la dixe niente parchè ga interesi pułìteghi, econòmeghiel Darfur l’è rico de petrolio e altri minerai che ghe interesa a la Cina e anca parchè i darfuriani xe musulmani, ma neri e quindi considerai manco importanti de la popołasion arabizada del nord.

Inte el janaro 2005, i acordi de pace, relativi a la guera intra nord e sud, ie stà firmà a Nairobi.
El 30 de lujo del 2005, Garang l’è stà copà e Salva Kiir, el so vice, l’è diventà presidente del sud e vice-presidente del Sudan.

El 9 de lujo 2011 el Sud Sudan el xe diventà indipendente.

 Pułìtega 
Atualmente el Sudan el xe na republica presidensiałe ma tegnù da na giunta miłitare.
El governo de Khartoum l’è guidà da Omar Hassan Ahmed el-Bashir.

La capital xe Khartoum.

 Demografia 
 Etnie 
Al nord ghe xe tribù nere arabizate: la xente se considera de cultura araba.

Inte el Darfur ghe xe tribu’ nere.

Al sud i popoli ie in majoria nilotici. I grupi majori xe i denka, i shilluk, i bari, i zande. Ghe anca grupi come i acholi che se cata anca in Uganda.

 Religion 
La majoria de i sudanesi xe musulmani (60%).
Le religioni tradisionali le xe sevie dal 27% de la xente. I cristaiani i xe el 14% (i catoleghi xe el 13%).

 Łéngue 
Al nord la xente usa la łéngua araba.

 Gałeria de someje 

 Notasion 

Altri projeti

 Linganbi foresti